Diari Oficial de la Generalitat Valenciana


Sumari del DOGV 7656, del 12-11-2015 (2015/9034)

RESOLUCIÓ de 30 d'octubre de 2015, de la Direcció General d'Investigació, Innovació, Tecnologia i Qualitat, per la qual es concedeix autorització sanitària per a trasplantament de membrana amniòtica per a patologia oftàlmica a l'Hospital Intermutual de Levante.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7656

Data del DOGV
:   12-11-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9034


Data del document
:   30-10-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 30 d'octubre de 2015, de la Direcció General d'Investigació, Innovació, Tecnologia i Qualitat, per la qual es concedeix autorització sanitària per a trasplantament de membrana amniòtica per a patologia oftàlmica a l'Hospital Intermutual de Levante. [2015/9034]  
José Cristóbal Sánchez Santos va presentar una sol·licitud de concessió d'autorització per a trasplantament de membrana amniòtica per a patologia oftàlmica de l'Hospital Intermutual de Levante amb data 27 de novembre de 2014.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
  
1. La Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública és competent segons l'Ordre de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, i Decret 156/2015, de 18 de setembre, del Consell, pel qual aprova el Reglament orgànic i funcional de la Conselleria de Sanitat Universal i Salut Pública.  
2. Es compleix el Reial Decret Llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i amb el que estableix l'Ordre de 26 de febrer de 2008, de la Conselleria de Sanitat.  
  
Vistos els antecedents de fet i preceptes legals citats i els altres que s'apliquen, resolc:  
  
Concedir l'autorització sanitària per a trasplantament de membrana amniòtica per a patologia oftàlmica de l'Hospital Intermutual de Levante. Aquesta autorització és vàlida per un període de quatre anys, a partir de la data de la present resolució.  
L'autorització es pot revocar en qualsevol moment, si s'alteren o incompleixen els requisits i consideracions que l'han feta possible. Per a l'activitat que s'autoritza, el centre queda sotmés a la inspecció i el control de la Conselleria de Sanitat.  
Aquesta resolució es notifica a les persones interessades, amb l'advertència que no esgota la via administrativa i que s'hi pot interposar un recurs d'alçada davant de la Secretaria Autonòmica de Sanitat Universal i Salut Pública en el termini d'un mes comptat a partir de l'endemà de la data de notificació.  
  
València, 30 d'octubre de 2015.- El director general d'Investigació, Innovació, Tecnologia i Qualitat: Óscar Zurriaga Llorens.